
Akut  gul  leveratrofi 
af  infektios  oprindelse  (streptokokker). 

Af 

Francis  Harbitz1). 

Naar  man  blader  igjennem  ældre  aargange  af  «Maga- 
zinet»,  f.  eks.  fra  70-  og  80-aarene,  støder  man  stadig  paa 
et  thema,  som  gik  igjen  omtrent  i hvert  møde,  nemlig 
«constitutio  epidemica».  Hvad  man  herved  forstod,  er  ikke 
saa  ligetil  at  forklare.  For  en  væsentlig  del  behandlede 
man  herunder  rent  statistisk  forekomsten  af  de  forskjellige 
epidemiske  sygdomme  i landet,  tildels  knyttede  der  sig  hertil 
en  diskussion  med  bemerkninger  om  de  epidemiske  syg- 
dommes optræden  og  eiendommeligheder  og  de  forskjellige 
ætiologiske  faktorer,  som  herunder  gjorde  sig  gjældende. 
Ved  «constitutio  epidemica»  forstod  man,  med  andre  ord, 
det  samlede  billede  af  de  epidemiske  sygdomme,  saadan  som 
det  til  enhver  tid  fortonede  sig,  — vistnok  tildels  ud  fra 
den  forudsætning,  at  disse  sygdommes  samtidige  optræden, 
deres  tiltagen  og  aftagen,  afhang  af  mange  forskjellige,  men 
i sammenhæng  virkende  ukjendte  faktorer,  som  det  da  gjaldt 
nærmere  at  udforske. 

Saa  kom  mikrobernes  tidsalder  og  samtidig  ser  man,  at 
const.  epidem.  forsvinder  som  eget  og  stadig  tilbagevendende 
thema.  Dette  er  selvfølgelig  ingen  tilfældighed.  Grunden 

hertil  er  vel  for  en  stor  del  at  søge  deri,  at  den  betragtnings- 
maade  vandt  frem,  at  en  epidemisk  sygdoms  ætiologi  falder 
sammen  med  studiet  af  dens  specifike  virus;  man  mente,  det 
var  til  en  vis  grad  at  kaste  bort  tiden,  at  diskutere  de  andre 
ukjendte  forhold,  som  ogsaa  muligens  kunde  have  ætio- 
logisk betydning,  klimatiske  forhold  etc.,  og  end  mere  over- 
flødigt fandt  man  det,  at  studere  under  et  de  epidemiske 
sygdommes  samlede  optræden;  meget  mere  syntes  det  at 
være  det  eneste  rationelle,  at  betragte  hver  infektionssygdom 
for  sig,  isoleret, — thi  hver  sygdom  havde  jo  sit  eget  virus. 

I de  senere  tider  er  heri  skeet  en  forandring.  Man 
har  forlængst  indseet,  at  kjendskabet  til  en  infektionssygdoms 
ætiologi  ikke  paa  langt  nær  er  udtømt  med  paavisningen  af 
den  specifike  mikrobe,  men  at  mange  indviklede  forhold  her 
spiller  ind,  indenfor  saavelsom  udenfor  organismen,  særegne 
dispositioner  for  en  sygdom,  saavelsom  eiendommeligheder 
i klimatiske  forhold,  i jordbund  etc.  Det  er  muligt,  at  nu 
tiden  snart  kunde  være  inde  til  ogsaa  at  optage  paanyt 
studiet  af  de  aarsagsforhold,  som  betinger  svingningerne  i 
de  epidemiske  sygdommes  optræden  overhovedet,  — kort 
sagt,  til  at  underkaste  begrebet  constitutio  epidemica  eller 
« genius  epidemicus»  en  fornyet  granskning,  med  forøgede 
kundskaber,  med  nye  udgangspunkter  og  forhaabentlig  ogsaa 
med  bedre  resultater. 

Det  som  har  bragt  mig  til  indledningsvis  at  frem- 
komme med  disse  betragtninger,  er  visse  foreteelser  angaa- 
ende  de  epidemiske  sygdommes  optræden  her  i landet  i den 
sidste  tid.  Uden  at  jeg  kan  paaberaabe  mig  statistiske 
oversigter  med  talrækker,  synes  det  mig,  som  om  der  er 
visse  holdepunkter  for,  at  der  for  tiden  er  en  mere  udpræget 
constitutio  epidemica  med  mere  usedvanlige  former  end  almin- 
deligt. Det  som  jo  i den  sidste  tid  først  og  fremst  vil  have 
faldt  i øinene  er  de  talrige  spredte  lokale  epidemier  af 
poliomyelit  og  maaske  epidemisk  cerebrospinalmeningit,  som 
optræder  rundt  om  i landet,  uden  at  vi  forstaar  aarsagen 
hertil  og  sammenhængen  hermed.  Det  kan  vel  i dette  halv- 

aar  blive  anledning  til  at  komme  nærmere  ind  herpaa,  naar 
dette  emne  senere  bliver  taget  op  til  behandling.  Videre  vil 
jeg  nævne,  hvad  der  har  været  mig  paafaldende,  at  der 
isommer  indtraf  mange  tilfælde  af  pycemi  og  septikcemi  til- 
dels med  sjeldnere  lokalisationer  og  eiendommeligt  forløb 
(saaledes  bl.  a.  flere  lungeaffektioner  af  eiendommelig  art  og 
forløb). 

Bl.  a.  havde  vi  til  sektion  (obd.-no.  140/1905)  en 
ældre  mand  paa  55  aar,  som  var  syg  ca.  3 ugers  tid  med 
fra  først  af  et  tyfuslignende  sygdomsbillede,  saa  indfandt  der 
sig  en  atypisk  pneumoni  med  masser  af  streptokokker  i 
expektoratet,  et  rigeligt  stinkende,  og  gjentagne  store 
hæmoptyser. 

Sektionen  viste,  som  man  ser  af  præparatet,  spredte 
ramollerede  gangrænøse  foci  i lungerne,  vistnok  paa  basis 
af  broncho-pneumonien.  Kasus  bør  vel  nærmest  opfattes 
som  en  streptokokpyæmi  med  lokalisation  til  lungerne  og 
sekundær  gangræn. 

Om  disse  rent  forskjellige  infektionssygdomme  virkelig 
har  nogen  forbindelse  med  hinanden,  er  jo  meget  vanskeligt 
at  udtale  nogen  formening  om  ; men  det  forekommer  mig, 
at  tanken  herom  ikke  uden  videre  kan  afvises.  Hyppig- 
heden af  disse  affektioner  har  ialfald  været  mig  paafaldende, 
da  jeg  — i anledning  af  den  demonstration,  jeg  skal  holde 
her  iaften  — bladede  igjennem  mine  notater,  og  jeg  fik 
derfor  lyst  til  med  nogle  ord  at  mindes  det  gamle  begreb 
constitutio  epidemica. 

Det  kasus,  jeg  skal  omtale  iaften  og  som  bragte  mig 
til  at  tænke  nærmere  over  alle  de  indtrufne  tilfælde  af  al- 
vorlige infektioner,  er  netop  et  eksempel  paa  en  af  disse 
sjeldnere  fulminante  infektioner  og  med  lokalisation  til 
leveren  — en  akut  gul  leveratrofi  af  infektiøs  oprindelse. 
Den  patient,  det  dreiede  sig  om,  blev  isommer  indlagt  paa 
Rigshospitalets  Med.  afd.  A;  prof.  LaaCHE  har  velvillig 
stillet  journalen  til  min  disposition. 

Det  var  en  6 aar  gi.  gut,  som  altid  skal  have  været 
svagelig.  Ca.  i maaned  før  sin  død  fik  han  angina  samt 
smerter  i underlivet,  — ingen  brækninger,  ingen  diarrhoe. 
Da  hans  angina  var  over,  merkede  man,  at  han  var  bleven 
gul  i øinene  og  paa  huden;  han  var  mat,  havde  daarlig 
madlyst,  af  og  til  næseblødninger  samt  stadig  feber.  Af- 
føringen blev  efter  2 — 3 ugers  forløb  lys,  graagul  og  urinen 
var  mørkebrun  hele  tiden.  2 dage  før  sin  død  blev  han 
uklar  og  begyndte  at  fantasere ; der  indfandt  sig  desuden 
krampagtige  rykninger  især  i venstre  skulder,  saa  at  hele 
overarmen  løftedes  op  i ryk.  Temperaturen  var  da  40°. 
Han  indlagdes  paa  Rigshospitalet  30te  juni  1905  efter  1 maa- 
neds  sygdom.  Temp.  var  da  37  °,  pulsen  140,  regelmæssig. 
Der  var  sterk  ikterus  tilstede  i hud  og  slimhinder,  ligesom 
der  var  galdefarvestof  i urinen  (derimod  ikke  albumin). 
Underlivet  var  noget  udspændt  uden  tydelig  ømfindtlighed. 
Hans  ansigtsudtryk  var  sløvt,  han  var  urolig  og  smaaynkede 
sig.  Ud  paa  eftermiddagen  iste  juli  indfandt  der  sig  kram- 
per især  i skulderen,  samt  uregelmæssigt  aandedræt;  temp. 
steg  udover  aftenen  til  39.2,  han  blev  bevidstløs  og  døde 
om  aftenen  kl.  V212. 

Obduktionen  { no.  116/1905)  3die  juli  om  morgenen  viste 
i det  væsentlige  følgende: 

I.  UDVENDIG  UNDERSØGELSE. 

Liget  var  af  en  liden  mager  og  spædbygget  gut.  Døds- 
stivhed og  hypostatiske  farvninger;  sterk  ikterus  i hud  og 
conjunctivæ. 

II.  INDVENDIG  UNDERSØGELSE, 
i.  Bryst  og  hals: 

I hjerteposen  klar,  gulgrønlig  vædske.  Perikardiet  glat  og 
speilende.  Hjertets  vegt  70  gr. ; det  er  noget  dilateret.  Muskula- 
turen er  gulrødlig  af  farve ; i papillarmusklerne  saaes  enkelte 
gule  spetter  og  flekker.  Klapperne  normale.  Der  var 
enkelte  hampefrøstore  ecchymoser  under  pericard.  viscer. 

I pleurahulerne  rigelig  tynd  serøs,  ikterisk  farvet  vædske; 
ntet  belæg  paa  pleura.  Lungesubstansen  var  ødematøs, 
lien  overalt  luftholdig  og  knistrende. 

2.  Underlivet: 

I peritonealhulen  adskillig  klar  gulgrønlig  vædske. 

Milten  var  meget  stor,  vegt  140  gr.;  dens  konsistens 
;,om  vanligt,  muligens  noget  blød.  Paa  snitfladen  saaes 
tydelig  fremtrædende  follikler.  Paa  overfladen  saaes  desuden 
enkelte  mørkere  rødligbrune  partier  med  noget  fastere  konsi- 
stens uden  distinkte  grænser  (intet  tydeligt  infarkt).  — I 
agarkulturer  fra  miltsubstansen  kom  der  efter  24  timers 
forløb  vekst  udelukkende  af  mængder  af  naalespidsstore, 
halvt  gjennemsigtige  graalige  smaa  flekker.  De  viste  sig  at 
indeholde  i renkultur  streptokokker,  som  farvedes  efter 
Gram’s  methode;  ogsaa  i bouillonkulturer  rigelige  strepto- 
kokker. 

Nyrerne  viste  almindelig  størrelse,  vegt  resp.  60  og 
70  gr.;  kapselen  var  let  afløselig;  overfladen  glat.  Farven 
var  gulbrun  ikterisk.  Konsistensen  blød.  Barksubstansen 
var  svullen,  gul  af  farve,  viste  forviskede  tegninger.  — Ved 
urinblæren  var  der  intet  at  bemerke. 

Leveren  var  19  cm.  bred,  høire  lap  12.5  cm.  høi,  ven- 
stre 1 1 cm.,  den  var  6 cm.  tyk.  Vegt  520  gr.  Overfladen 
er  glat,  nogenlunde  jevn,  hist  og  her  var  kapselen  let  ryn- 
ket. Konsistensen  paafaldende  blød,  substansen  næsten 
ramollerende  paa  sine  steder,  især  i venstre  leverlap.  Farven 
var  i det  hele  gul,  ikterisk,  men  noksaa  forskjellig,  idet 
lysere  gullige  partier  vekslede  med  mere  rødbrune.  Disse 
sidste  rødlige  partier  var  flest  og  størst  i høire  leverlap; 
levertegningerne  var  her  meget  utydelige,  idet  acini  ikke 
med  sikkerhed  kunde  erkjendes.  De  gule  partier,  som  især 
fandtes  i venstre  leverlap  og  optog  størstedelen  af  denne, 
viste  tildels  rent  udslettede  tegninger,  idet  man  blot  fandt 
en  halvt  ramolleret  nekrotisk  gul  masse.  Konsistensen  var 
her  meget  blød,  dog  var  ikke  disse  partier  synderlig  ind- 

sunkne.  — Der  fandtes  ogsaa  overgange  mellem  de  mere 
rødlige  og  de  nekrotiske  gule  partier.  Ingensteds  blød- 
ninger. 

Galden  lod  sig  presse  ud  af  ampullen,  om  end  med 
nogen  vanskelighed;  den  var  tyk,  seig,  gulagtig.  Ved  hilus 
hepatis  fandtes  en  hel  del  svulne  meget  bløde  lymfeglandler 
med  graarødlig  snitflade. 

Galdeblærens  slimhinde  var  svullen  og  injiceret  med 
fortykkede  vægge;  ved  galdegangene  intet  at  bemerke. 

Ved  pankreas,  binyrer  og  maveposen  intet  at  bemerke. 

I tyndlarmene  var  der  rigelige  mørkegule,  i tyktarmene 
graagule  exkrementer.  I slimhinden  enkelte  smaablødninger. 

I agarkulturer  fra  leveren  var  der  i 24  timer  vokset 
op  overordentlig  talrige  naalespidsstore  kolonier,  som  viste 
sig  at  bestaa  af  streptokokker,  der  farvedes  efter  Grams 
methode;  desuden  enkelte  kolonier  af  bact.  coli  conim.; 
ogsaa  i bouillonkulturer  var  der  talrige  streptokokker  i mid- 
dels lange  kjæder. 

3.  Hovedet: 

Ved  kraniet  intet  at  bemerke.  Sterk  arteriel  injektion 
i hjernen  og  dens  hinder.  Hjernen  var  stor,  vegt  1410  gr., 
blød;  den  viste  de  sedvanlige  tegninger. 

Sekiionsdiagnoserne  blev : Septico-pyæmia  (strepto- 

kokker). Hepatitis  infectiosa  c.  degener,  et  atrophia  inci- 
pient.  C hole  cy  stitis  acuta.  — Icterus  (cholæmia).  Intu- 
mescentia  lienis.  Ecchymoses  (pericardii,  tunicæ  mucosæ 
intestin.).  Degener,  parenchymat.  et  adiposa  myocardii  et 
renum.  Oedema  pulmonum.  Hy drothor ax,  hydrop ericardium , 
ascites. 

Den  detaillerede  mikroskopiske  undersøgelse  af  leveren 
gav  et  resultat,  som  i de  store  træk  stemmer  overens  med 
det  vanlige  fund  ved  akut  gul  leveratrofi. 

Snit  gjennem  høire  leverlap  viste  overordentlig  cellerigt  væv,  men 
med  omtrent  udslettede  tegninger;  ingensteds  saaes  distinkte  acini  med 
skarp  begrænsning  og  levercellebjelker ; istedet  herfor  saa  man  et  væv, 

der  var  sammensat  af  mange  forskjellige  celleelementer  uden  nogen  an- 
ordning, der  mindede  om  levervæv.  Periferien  af  de  tidligere  acini  kan 
man  erkjende,  foruden  med  udgangspunkt  i det  interacinøse  bindevæv 
med  sine  kar  og  store  galdegange,  derpaa,  at  man  overalt  stødende  op  til 
dette  bindevæv  fandt  en  rigelig  forekomst  af  bugtede,  smaa  epithelklædte 
kanaler  med  utydeligt  lumen  (prolifererende  galdegange).  Det  centrale 
parti  af  acini  bestod  af  en  forvirret  masse  celler,  hvis  enkelte  elementer 
det  var  vanskeligt  at  tyde.  For  det  første  saa  man  spredte,  enkeltvis 
liggende,  større,  polyedriske  celler,  som  indeholdt  for  en  stor  del  gul- 
grønne korn  af  galdepigment,  og  som  viste  utydelige  kjerner  og  diffust 
farvet  protoplasma.  Disse  celler,  som  viste  talrige  overgange  til  rent 
nekrotisk  degenererede  masser,  maatte  opfattes  som  resterne  af  de  dege- 
nererede levercellebjelker.  Imellem  dette  degenererede  epithel  saaes  nu, 
svarende  til  de  enkelte  acini,  en  mængde  celler,  som  efter  sin  form  maatte 
opfattes  nærmest  som  nydannede  bindevævsceller,  dels  spolformede,  dels 
stjerneformige,  dels  ovale  eller  polyedriske,  omgivne  af  et  utydeligt  stri- 
bet retikel,  der  saavidt  gav  bindevævets  farvereaktioner  (med  v.  Gie- 
son’s  farve). 

I snit  fra  venstre  leverlap  saaes  gjennemgaaende  det  samme  billede, 
dog  var  den  udbredte  voldsomme  degeneration  afleverepithelet  langt  mere 
fremtrædende  her,  medens  bindevævs-  og  galdegaugsproliferationen  traadte 
langt  mere  i baggrunden.  Acini  kunde  her  lettere  erkjendes,  men  alle 
levercellebjelker  viste  sig  blot  som  diffust  farvede  kjerneløse  protoplasma- 
masser. 

1 præparater  farvede  med  de  sedvanlige  kjernefarver  saa  man  talrige 
sterkt  farvede  langagtige  dannelser,  som  maatte  tydes  som  bakterier. 
Rigtigheden  heraf  fremgik  af  præparater  farvede  efter  Gram’s  methode 
eller  med  thionin.  Det  viser  sig  nemlig,  at  der  i leversubstansen  var  en 
overordentlig  stor  masse  mikrober  dels  spredt  diffust  udover  i acini  imel- 
lem og  i hver  enkelt  celle,  dels  og  væsentlig  samlende  sig  i langagtige 
cylindriske  eller  forgrenede  hobe,  som  tydeligvis  laa  i kar  og,  som  det 
viste  sig  ved  nærmere  undersøgelse,  i kapillærerne  i acini.  Mikroberne 
var  kokker,  dannende  hobe  eller  især  kortere  kjæder,  ofte  bestaaende  af 
diplokokker  eller  optrædende  som  diplo-  eller  monokokker. 


Tilfældet  tør  vel  betragtes  som  en  akut  gul  leveratrofi 
af  sikker  infektiøs  oprindelse  og  betinget  i en  streptokok- 
infektion og,  som  det  synes  — efter  sygehistorien  at  dømme  — , 
med  udgangspunkt  i en  angina.  Forsaavidt  tør  kasus  be- 
tragtes som  ganske  sjeldent,  og  i ætiologisk  henseende  tør 
det  gjøre  fordring  paa  nogen  interesse. 

Akut  gul  leveratrofi  kan  vel  nærmest  betegnes  som  et* 
klinisk  og  pathologisk-anatomisk  begreb,  idet  sygdoms- 
billedet er  temmelig  karakteristisk  og  obduktionsfundet  ogsaa 
noksaa  ensartet  og  typisk.  I ætiologisk  henseende  derimod 
er  den  akute  gule  leveratrofi  et  rent  pulterkammer.  I anled- 
ning af  denne  demonstration  har  jeg  gjennemseet  vore  iagt- 
tagelser over  akut  gul  leveratrofi  ved  det  path. -anatomiske 
Institut  for  de  sidste  5 aar,  — nærmest  med  ætiologien  for 
øie.  De  tilfælde,  vi  har  havt  til  undersøgelse,  er  ikke  saa 
særdeles  mange,  men  illustrerer  de  forskjellige  hovedgrupper, 
hvori  tilfældene  af  denne  sygdom  nærmest  maa  inddeles. 

1)  Dels  er  de  betingede  i fosforforgiftning,  og  dette 
er  en  aarsag,  som  hos  os  er  forholdsvis  almindelig.  Bl.  a. 
havde  jeg  et  saadant  ganske  indviklet  tilfælde  fra  en  legal 
sektion  til  undersøgelse  for  et  par  aar  siden. 

2)  En  anden  gruppe  er  de  tilfælde,  som  optræder  i til- 
slutning til  septiske  eller  pyæmiske  tilstande;  efter  lang- 
varige operationer  med  lang  narkose  og  desuden  undertiden 
ogsaa  med  sekundær  infektion  ser  man  ogsaa  leveratrofien 
indfinde  sig 

3)  En  tredie  gruppe  er  de,  der  optræder  under  graviditet 
eller  i puerperiet.  Et  karakteristisk  eksempel  herpaa  havde 
vi  for  vel  3 aar  siden,  — nemlig  en  obduktion  fra  Fødsels- 
stiftelsen over  en  31  aar  gi.  kvinde  (obd.-no.  8/1902),  som 
døde  3 dage  efter  fødselen  med  det  fuldt  udviklede  billede 
af  akut  gul  leveratrofi  og  karakteristisk  sektionsfund.  Hun 
havde  forøvrigt  været  daarlig  nogen  tid  ogsaa  før  fødselen. 
Disse  tilfælde  beror  vel  for  mange  tilfældes  vedkommende 
paa  en  slags  autointoxikation  og  de  har  forsaavidt  et  slags 
slegtskab  med  puerperaleklampsien. 

4)  Endelig  har  vi  en  4 de  gruppe,  den  interessanteste 
og  vanskeligste  at  forstaa,  — hvor  sygdommen  indfinder  sig 
tilsyneladende  spontant  uden  sammenhæng  med  forgiftninger, 
infektionssygdomme,  eller  i forbindelse  med  graviditet  eller 
fødsel.  Genesen  er  her  meget  dunkel;  tildels  beror  de  vist- 
nok paa  infektioner  af  forskjellig  natur.  Et  merkeligt  til- 

fælde  tilhørende  denne  gruppe  havde  vi  til  undersøgelse 
-sommeren  1903  (obd.-no.  121/1903),  obduktionen  viste  her 
en  kombination  af  lev  er  degeneration  og  atrofi  og  p ankreas- 
nekrose,  miltsvulst  og  betændelse  i duodenum,  og  sygdommen 
havde  ytret  sig  fra  først  af  med  fremtrædende  symptomer 
fra  nervesystemet  (patienten,  en  53  aar  gi.  mand,  var  ogsaa 
bleven  indlagt  paa  Nerveafdelingen).  Jeg  vil  ikke  gaa  nær- 
mere ind  paa  dette  kasus,  idet  jeg  vil  forbeholde  mig  at 
:tage  det  op  til  behandling  ved  leilighed  i en  anden  forbin- 
delse. 

Som  fremhævet,  — ætiologien  er  vistnok  meget  for- 
skj ellig,  men  berettiger  for  tiden  alligevel  ikke  til  at  op- 
stykke det  vel  begrænsede  sygdomsbillede,  akut  gul  lever- 
atrofi, i forskjellige  grupper.  I pathol. -histologisk  henseende 
synes  der  at  være  visse  forskj elligheder;  navnlig  synes  atro- 
fien efter  fosforforgiftningen  at  have  visse  karakteristiske 
træk  (Paltauf),  men  disse  forskjelligheder  er  dog  ikke  saa 
gjennemgribende,  at  de  skulde  nødvendiggjøre  nogen  ud- 
skillelse. 


Resumé. 

Atrophie  jaune  aigué  du  foie  d’origine  infectieuse 

(streptocoques). 

L’auteur  commence  par  nientionner  les  infections  fré- 
quentes  survenues  pendant  ces  derniers  mois,  et  nommément 
un  certain  nombre  de  pyémies  et  septicémies  å évolution 
irréguliére. 

Pour  illustrer  ces  faits,  l’auteur  présente  un  cas  d’atrophie 
jaune  aigué  du  foie,  due  å une  infection  avec  streptocoques. 

Il  se  produisit  chez  un  enfant  de  6 ans  une  angine,  suivie 
ultérieurement  de  douleurs  abdominales  et  d’un  ictére  qui 
allait  sans  cesse  en  croissant. 

Il  y avait  en  outre  tout  le  lemps  de  la  fiévre. 

Enfin  survint  an  ictére  grave  avec  conscience  voilée  et 
contractions  spasmodiques ; l’enfant  mourut  aprés  4 å 5 se- 
raaines  de  maladie. 

A l’autopsie,  on  constata  un  fort  ictere  (sans  qu’il  y eut 
aucun  obstacle  mécanique  å l’évacuation  de  la  bile).  Ecchy- 
moses  du  péricarde  et  de  la  muqueuse  intestinale.  De'géné- 
rescence  granuleuse  et  graisseuse  du  muscle  cardiaque  et 
des  reins.  Oedéme  des  poumons.  Tuméfaction  de  la  rate 
provoquée  par  des  streptocoques  que  Ton  pouvait  isoler  en 
cultures  pures. 

Le  foie  était  d’un  poids  un  peu  réduit,  il  remarquablement 
flasque  et  raéme  partiellement  ramolli,  en  partie  jaune,  en 
partie  brun  rougeåtre  et  présentait  dans  ses  sections  des  images 
trés-variables.  On  pouvait  aussi  trouver  dans  le  foie  des 

streptocoques,  et  les  isoler  en  masse  en  cultures  pures ; sous 
le  microscope,  on  constatait  de  grandes  quantités  de  strepto- 
coques répandus  partout  de  fagon  diffuse  ou  réunis  en  amas 
dans  le  tissu  hépatique.  Le  foie  montrait  d’ailleurs  l’image 
habituelle  de  l’atrophie  jaune  aigue. 

